Por a suya posición cheografica, tanto a Cort como as Cortz fan parte efectiva d'a depresión y subcomarca sobrarbenca que ye a Fueva, participando en bells d'os suyos costumbres y tradicions, como por eixemplo a romería anyal ta la Virchen de Bruís. L'acceso a la población se fa por una pista asfaltada, camal lateral d'a carretera local HU-V-6442 (ctra. de Tierrantona), que se desvía d'ella a ran de Charo.